Oficiālais Vēstnesis L 379 , 31/12/1990 Lpp. 0003 - 0013



Nolīgums starp Eiropas Ekonomikas kopienu un Ziloņkaula Krasta Republiku par zvejošanu pie Ziloņkaula Krasta Republikas krastiem 1 EIROPAS EKONOMIKAS KOPIENA, še turpmāk – "Kopiena", un ZILOŅKAULA KRASTA REPUBLIKA, še turpmāk – "Ziloņkaula Krasts", ŅEMOT VĒRĀ sadarbības garu zivsaimniecības attīstībā, kas izriet no ĀKK-EEK konvencijas, un kopīgo vēlmi veidot tuvākas attiecības starp Kopienu un Ziloņkaula Krastu; ŅEMOT VĒRĀ Ziloņkaula Krasta vēlēšanos veicināt savu zivsaimniecības resursu racionālu lietošanu, izmantojot plašāku sadarbību; ATCEROTIES, ka Kopiena un Ziloņkaula Krasts ir parakstījuši ANO Jūras tiesību konvenciju un ka, ievērojot šo konvenciju, Ziloņkaula Krasts ir noteicis ekskluzīvu ekonomikas zonu l200 jūras jūdžu attālumā no izejas līnijas, ko ņem par pamatu teritoriālo ūdeņu noteikšanai, kurā tas īsteno savas suverēnās tiesības vai jurisdikciju, lai izmantotu, saglabātu un apsaimniekotu iepriekšminētās zonas resursus saskaņā ar starptautiskajām tiesībām; APŅEMOTIES uzturēt savas attiecības zivsaimniecībā, savstarpēji respektējot abu Pušu intereses attiecībā uz jūras zveju saskaņā ar ĀKK-EEK konvenciju; VĒLOTIES noteikt nosacījumus, kas reglamentē abas Puses interesējošo zveju, IR VIENOJUŠĀS PAR TURPMĀKO. 1. pants Šā nolīguma mērķis ir noteikt Kopienas un Ziloņkaula Krasta sadarbības principus, noteikumus un līdzekļus, lai racionāli izmantotu zivsaimniecības resursus, kā arī definēt visus nosacījumus, kas reglamentē kuģu, kas peld ar Kopienas dalībvalstu karogiem, še turpmāk – "Kopienas kuģi", zvejošanu ūdeņos, kur Ziloņkaula krasts zvejas nolūkā īsteno savu suverenitāti un jurisdikciju, še turpmāk – "Ziloņkaula krasta zvejas zona". 2. pants Ziloņkaula Krasts Kopienas kuģiem atļauj zvejot Ziloņkaula Krasta zvejas zonā saskaņā ar šo nolīgumu un nosacījumiem, kas noteikti pielikumā un protokolā, kuri ir pievienoti šim nolīgumam un ir tā neatņemama daļa. 3. pants 1. Kopiena apņemas veikt visus vajadzīgos pasākumus, lai nodrošinātu to, ka tās kuģi ievēro šā nolīguma noteikumus un likumus, kas reglamentē zveju Ziloņkaula Krasta zvejas zonā saskaņā ar ANO Jūras tiesību konvencijas noteikumiem un citām starptautisko tiesību normām. 2. Ziloņkaula Krasta iestādes Eiropas Kopienu Komisijai dara zināmas visas izmaiņas minētajos likumos pirms to piemērošanas. 3. Ziloņkaula Krasta iestāžu veiktie pasākumi, lai regulētu zveju zivsaimniecības resursu racionālas izmantošanas interesēs, pamatojas uz objektīviem un zinātniskiem kritērijiem, un tos piemēro gan Kopienas kuģiem, gan citiem ārzemju kuģiem, neierobežojot nolīgumus, kas noslēgti starp viena ģeogrāfiskā reģiona jaunattīstības valstīm, to skaitā savstarpējos zivsaimniecības nolīgumus. 4. pants 1. Kopienas kuģi zvejo Ziloņkaula Krasta zvejas zonā pēc tam, kad attiecīgā Ziloņkaula Krasta iestāde pēc Kopienas lūguma tiem ir izsniegusi licenci. 2. Licenci izsniedz pēc tam, kad attiecīgais kuģa īpašnieks ir samaksājis atlīdzību. 3. Licences pieprasīšanas procedūra, maksājamā atlīdzība un samaksas kārtība izklāstīta pielikumā. 5. pants To kuģu kapteiņiem, kuriem saskaņā ar šā nolīguma noteikumiem ir atļauts zvejot Ziloņkaula Krasta zvejas zonā, jānosūta Ziloņkaula Krasta iestādēm savas nozvejas deklarācijas saskaņā ar pielikumā izklāstītajiem noteikumiem. 6. pants 1. Līgumslēdzējas Puses veicina sadarbību zvejas jomā un jo īpaši zinātnisko un tehnisko sadarbību. Tās sadarbojas, lai pastāvīgi koordinētu un integrētu dažādas darbības, kuras varētu tikt uzsāktas saskaņā ar šo nolīgumu, lai pastiprinātu to iedarbību. 2. Šajā sakarā tās jo īpaši mēģina veicināt un atvieglot apmaiņu ar informāciju par zvejas paņēmieniem un zivsaimniecības produktu saglabāšanas un pārstrādes metodēm. 3. Papildus tās var arī uzsākt īpašas programmas un pētījumus, kas varētu nostiprināt to attiecīgo uzņēmēju kopējās intereses, cita starpā: - konkrētu pētījumu veikšanu, - konkrētas programmas, kas vērstas uz krājumu līmeņu novērtēšanas līdzekļu uzlabošanu un jaunu zvejas paņēmienu izpētes veicināšanu, lai tie tiktu izmantoti racionāli, - vietējo iedzīvotāju profesionālo mācību programmu ieviešanu zivsaimniecībā. 4. Šajā pantā paredzētās programmas un pētījumi saņem finansējumu no Kopienas pēc Ziloņkaula Krasta iestāžu lūguma saskaņā ar 8. panta noteikumiem. 7. pants Puses apņemas koordinēt savus pūliņus vai nu tiešā ceļā, vai caur starptautiskām organizācijām, lai nodrošinātu dzīvo resursu apsaimniekošanu un saglabāšanu centrālajā Austrumatlantijā un atvieglotu attiecīgo zinātnisko pētījumu veikšanu. 8. pants Apmaiņā pret zvejas tiesībām, kas piešķirtas saskaņā ar 2. pantu, Kopiena Ziloņkaula Krastā veic finansiālu ieguldījumu saskaņā ar procedūru, ko nosaka šim nolīgumam pievienotais protokols, neierobežojot Ziloņkaula Krastam piešķirto finansējumu saskaņā ar ĀKK-EEK konvenciju. 9. pants Ja, pamatojoties uz objektīviem, zinātniskiem kritērijiem, mainīgas krājumu situācijas rezultātā Ziloņkaula Krasta iestādes nolemj piemērot saglabāšanas pasākumus, kas skar Kopienas kuģu zveju, Puses savstarpēji konsultējas, lai koriģētu pielikumu un protokolu atbilstīgi jaunajiem zvejas nosacījumiem, ko attiecina uz šiem kuģiem. Šo konsultāciju pamatā ir princips, ka jebkādai minētajā protokolā noteikto zvejas tiesību ierobežošanai var sekot Kopienas maksājamās finansiālās kompensācijas samazināšana vai dažu Ziloņkaula Krasta piedāvāto zvejas tiesību papildināšana. 10. pants Tiek izveidota apvienotā komiteja. Komiteja pārmaiņus sanāk Ziloņkaula Krastā un Kopienā pēc Līgumslēdzēju Pušu lūguma. Šīs komitejas mērķis ir nodrošināt to, ka šo nolīgumu piemēro pienācīgi, cita starpā, lai: - nodrošinātu attiecīgu izpratni par abas puses interesējošiem jautājumiem šā zvejas nolīguma sakarā, - pamatojoties uz šajā nolīgumā paredzētajiem nosacījumiem, izskatītu visu Ziloņkaula Krasta piešķirto zvejas tiesību korekcijas un noteiktu Kopienas piešķirto finansiālo kompensāciju, - panāktu draudzīgu risinājumu visām Pušu domstarpībām, kuras varētu rasties saistībā ar šo nolīgumu. 11. pants Šis nolīgums neskar un neierobežo Pušu viedokli attiecībā uz jautājumiem, kas saistīti ar Jūras tiesībām. 12. pants Šo nolīgumu piemēro, no vienas puses, teritorijās, kurās piemēro Eiropas Ekonomikas kopienas dibināšanas Līgumu, un saskaņā ar nosacījumiem, ko paredz minētais Līgums, un, no otras puses, Ziloņkaula Krasta Republikas teritorijā. 13. pants Šis nolīgums sākotnēji ir spēkā trīs gadus, sākot no tā spēkā stāšanās dienas. Ja kāda no pusēm to nepārtrauc, paziņojot par to sešus mēnešus pirms trīs gadu termiņa beigām, to turpina pagarināt uz trim gadiem, ja vien to nedenonsē, paziņojot par to vismaz trīs mēnešus pirms šāda trīs gadu termiņa beigām. Ja kāda no Pusēm denonsē nolīgumu, Puses uzsāk sarunas. 14. pants Šis nolīgums, kas ir sastādīts divos eksemplāros dāņu, holandiešu, angļu, franču, vācu, grieķu, itāliešu, portugāļu un spāņu valodā, visiem tekstiem esot vienlīdz autentiskiem, stājas spēkā tā parakstīšanas dienā. -------------------------------------------------- PIELIKUMS NOSACĪJUMI KOPIENAS KUĢIEM, KAS NODARBOJAS AR ZVEJOŠANU ZILOŅKAULA KRASTA ZVEJAS ZONĀ A. Licences pieteikuma un izsniegšanas formalitātes 1. Attiecīgās Kopienas iestādes vismaz 45 dienas pirms pieprasītā derīguma termiņa sākuma Ziloņkaula Krasta zivsaimniecības valsts sekretāra birojam caur Komisijas delegāciju Ziloņkaula Krastā iesniedz pieteikumu par katru kuģi, kas vēlas zvejot saskaņā ar nolīgumu. Pieteikumus raksta uz veidlapām, ko šim nolūkam paredz Ziloņkaula Krasts un kuru paraugs ir pievienots (1. papildinājums). Katram licences pieteikumam pievieno dokumentu, kas apliecina, ka par licences derīguma termiņu ir samaksāta atlīdzība. Atlīdzība ietver visas valsts un vietējās maksas, izņemot ostas nodokli un maksu par pakalpojumiem. Ziloņkaula Krasta iestādes pirms nolīguma stāšanās spēkā paziņo par atlīdzības samaksas kārtību, ieskaitot informāciju par bankas kontiem. 2. Licences izsniedz konkrētam kuģim, un tās nav nododamas citiem. Tomēr nepārvaramas varas gadījumā pēc Eiropas Kopienu Komisijas lūguma kuģa licenci var aizstāt ar jaunu licenci citam kuģim, kura raksturojums ir līdzīgs pirmā kuģa raksturojumam. Pirmā kuģa īpašnieks atdod anulēto licenci Ziloņkaula Krasta zivsaimniecības valsts sekretariāta birojam caur Eiropas Kopienu Komisijas delegāciju Ziloņkaula Krastā. Jaunajā licencē norāda: - izsniegšanas dienu, - faktu, ka tā atzīta par nederīgu un aizstāj iepriekšējā kuģa licenci. Nolīguma 4. panta 2. punktā paredzēto atlīdzību maksā par atlikušo derīguma termiņa periodu. 3. Ziloņkaula Krasta iestādes nosūta licences Eiropas Kopienas Komisijas delegācijai Ziloņkaula Krastā 45 dienu laikā pēc pieteikuma saņemšanas. 4. Licences oriģināls pastāvīgi jāglabā uz kuģa un jāuzrāda jebkurā laikā pēc kompetentu Ziloņkaula Krasta iestāžu lūguma. 5. Saskaņā ar nolīguma 2. pantu atļautajiem traleriem jāinformē kompetentās Ziloņkaula Krasta iestādes par visām izmaiņām kuģa raksturojumā, kā pie izsniegšanas ir ierakstīts licencē un kā norādīts 1. papildinājumā. 6. Ja palielinās tralera bruto reģistrētā tilpība, jāpieprasa jauna licence. B. Noteikumi, ko piemēro tunču zvejas kuģiem un āķu zvejas kuģiem pelāģiskai zvejai 1. Licences ir derīgas vienu gadu. Tās ir pagarināmas. 2. Atlīdzība ir 20 ECU par vienu tonnu tunču, kas nozvejoti Ziloņkaula Krasta zvejas zonā. 3. Licences izsniedz pēc tam, kad par katru tunču seineri ir nomaksāts vienreizējs maksājums 1000 ECU gadā, un 200 ECU gadā par katru kuģi tunču zvejai ar āķiem no borta un jedām un katru āķu zvejas kuģi pelāģiskai zvejai, kas ir ekvivalents atlīdzībai, ko maksā par šādu nozveju: - 50 tonnas tunču gadā – seineru gadījumā, - 10 tonnas gadā par sugām, ko nozvejojuši kuģi tunču zvejai ar āķiem no borta un jedām un āķu zvejas kuģi pelāģiskai zvejai. 4. Atlīdzības galīgo aprēķinu, kas jāmaksā par zvejas periodu, sastāda Eiropas Kopienu Komisija katra kalendārā gada beigās, pamatojoties uz katra kuģa īpašnieka sagatavotajām nozvejas deklarācijām, ko apstiprinājuši zinātniskie institūti, kuri atbild par nozvejas datu pārbaudi, piemēram, Francijas Aizjūras zinātniskās un tehniskās izpētes birojs (ORSTROM) un Spānijas Okeanogrāfijas institūts (IEO) no vienas puses, un Ziloņkaula Krasta Okeanogrāfijas centrs no otras puses. Deklarāciju vienlaikus nosūta Ziloņkaula Krasta jūras zvejas dienestiem un kuģu īpašniekiem. Kuģu īpašnieki veic visus vajadzīgos papildu maksājumus Ziloņkaula Krasta zvejas dienestiem ne vēlāk kā 30 dienas pēc galīgā aprēķina paziņošanas. Ja tomēr galīgā aprēķina summa ir mazāka par iepriekšminēto avansa maksājumu, summas atlikumu kuģa īpašniekam neatmaksā. 5. Ziloņkaula Krasta iestādes pirms nolīguma stāšanās spēkā dara zināmu visu informāciju par bankas kontu, ko izmanto atlīdzības nomaksāšanai. C. Noteikumi, ko piemēro saldētājtraleru licencēm 1. Saldētājtraleru gadījumā licences ir derīgas trīs, sešus vai 12 mēnešus. Tās ir pagarināmas. 2. Protokola piemērošanas pirmo divu gadu laikā gada atlīdzību nosaka 130 ECU apmērā par bruto reģistrēto tilpību (GRT). Lai piešķirtu zvejas tiesības saldētājtraleriem, ko piemēro no protokola piemērošanas trešā gada, apvienotā komiteja var pārskatīt atlīdzības apmēru. Atlīdzību par periodiem, kas ir mazāki par gadu, maksā proporcionāli saskaņā ar laika posmu. D. Nozvejas deklarācijas 1. Kuģi, kam saskaņā ar šā nolīguma noteikumiem ir atļauts zvejot Ziloņkaula Krasta zvejas zonā, nosūta savas nozvejas deklarācijas jūras zvejas dienestiem un kopiju – Eiropas Kopienu Komisijas delegācijai Ziloņkaula Krastā: a) traleri dara zināmu savu nozveju, izmantojot 2. papildinājumā doto veidlapu. Tās ir ikmēneša deklarācijas, un tās ir jānosūta vismaz reizi trijos mēnešos. b) attiecībā uz tunču zvejas seineriem, kuģiem tunču zvejai ar āķiem no borta un jedām un āķu zvejas kuģiem pelāģiskai zvejai raksta zvejas kuģa žurnālu; āķu zvejas kuģiem pelāģiskai zvejai - saskaņā ar 3. papildinājumā sniegto paraugu, seineri un kuģi tunču zvejai ar āķiem no borta un jedām – saskaņā ar 4. papildinājumu par katru Ziloņkaula Krasta zvejas zonā pavadīto zvejas periodu. Veidlapu Ziloņkaula Krasta Okeanogrāfijas centra attiecīgie departamenti vai nu paņem ostā, vai arī to nosūta uz to pašu departamentu 45 dienu laikā pēc Ziloņkaula Krasta zvejas zonā pavadītā zvejas reisa beigām. Veidlapas ir jāaizpilda salasāmi un tās paraksta kuģa kapteinis. 2. Ja šos noteikumus neievēro, Ziloņkaula Krasta iestādes patur tiesības apturēt pārkāpēja kuģa licenci, kamēr tiek izpildīta vajadzīgā formalitāte. Šādā gadījumā par to nekavējoties jāinformē Eiropas Kopienu Komisijas delegācija Ziloņkaula Krastā. E. Nozvejas izkraušana Kad tunču zvejas kuģi un āķu zvejas kuģi pelāģiskai zvejai izkrauj savu nozveju kādā Ziloņkaula Krasta ostā, tiem pēc iespējas jāpiedāvā sava piezveja Ziloņkaula Krasta tirgotājiem par vietējām tirgus cenām. Papildus Kopienas tunču zvejas kuģi piedalās piegādēs Ziloņkaula Krasta tunču konservu ražošanas fabrikām par cenu, kas noteikta, savstarpēji vienojoties Kopienas kuģu īpašniekiem un Ziloņkaula Krasta tirgotājiem, par pamatu ņemot esošās cenas starptautiskajā tirgū. Samaksu veic konvertējamā valūtā. Izkraušanas grafiks jāsastāda, savstarpēji vienojoties Kopienas kuģu īpašniekiem un Ziloņkaula Krasta tirgotājiem. F. Zvejas zonas 1. Lai aizsargātu zivjaudzētavas un sīkzveju, Kopienas kuģi ar licencēm nedrīkst zvejot šādās zonās, kā paredz nolīguma 2. pants: - āķu zvejas kuģi pelāģiskai zvejai, kuģi tunču zvejai ar āķiem no borta un jedām un saldētājtraleri - līdz sešām jūras jūdzēm no krasta, - tunču saldētājseineri - līdz 200 m izobatai. 2. Lai piešķirtu zvejas tiesības saldētājtraleriem, ko piemēro no protokola piemērošanas trešā gada, apvienotā komiteja var pārskatīt zvejas zonas. 3. Tomēr kuģiem tunču zvejai ar āķiem no borta un jedām, kas ķer dzīvo ēsmu, atļauj to darīt iepriekšminētajā aizliegtajā zonā, lai iegūtu ēsmu stingrā atbilstībā savām prasībām. G. Ierašanās zonā un zonas atstāšana 1. Visi Kopienas kuģi, kas zvejo Ziloņkaula Krasta zonā saskaņā ar nolīgumu, licencē norādītajai radiostacijai dara zināmu datumu, laiku un savu atrašanās vietu, ierodoties un atstājot Ziloņkaula Krasta zvejas zonu. 2. Gadījumos, kad nevar izmantot radio sakarus, kuģi var izmantot citus līdzekļus, piemēram, teleksu vai telegrāfu. 3. Ja atklāj kādu zvejojošu kuģi, kas nav informējis Ziloņkaula Krasta iestādes, uzskata, ka kuģim nav licences. H. Atļautie tīklu acu izmēri Minimālais atļautais tīkla acu lielums (pilnībā izplests tīkls) ir: a) 40 mm saldētājtraleriem, kas zvejo dziļūdens vēžveidīgos, un saldētājtraleriem, kas zvejo galvkājus; b) 60 mm saldētājtraleriem, kas zvejo zivis; c) tunču gadījumā piemēro Starptautiskās Atlantijas tunču saglabāšanas komisijas (Iccat) ieteiktos starptautiskos standartus. I. Jūrnieku komplektēšana To kuģu īpašnieki, kuriem ir piešķirtas nolīgumā paredzētās licences, sniedz savu ieguldījumu Ziloņkaula Krasta iedzīvotāju profesionālajā izglītībā ar šādiem noteikumiem un ievērojot šādus ierobežojumus: 1. Katrs tralera īpašnieks apņemas nodarbināt: - vienu jūrnieku uz kuģiem, kuru bruto reģistrētā tilpība (GRT) ir mazāka par 250, - divus jūrniekus uz kuģiem, kuru bruto reģistrētā tilpība (GRT) ir lielāka par 250, Tunču zvejas kuģu un āķu zvejas kuģu pelāģiskai zvejai īpašnieki atbild par Ziloņkaula Krasta iedzīvotāju nodarbināšanu uz šādiem noteikumiem un ievērojot šādus ierobežojumus: - tunču zvejas seineru flote pieņem darbā 30 Ziloņkaula Krasta jūrniekus, - kuģu flote tunču zvejai ar āķiem no borta un jedām Ziloņkaula Krasta zvejas zonā tunču zvejas laikā pieņem darbā astoņus Ziloņkaula Krasta iedzīvotājus, katru no tiem norīkojot uz cita kuģa, - āķu zvejas kuģu flote pelāģiskai zvejai Ziloņkaula Krasta zvejas zonā zvejas laikā pieņem darbā 15 Ziloņkaula Krasta iedzīvotājus, katru no tiem norīkojot uz cita kuģa. 2. Šo jūrnieku algas nosaka pirms licenču izsniegšanas, savstarpēji vienojoties kuģu īpašniekiem vai to pārstāvjiem un attiecīgajām Ziloņkaula Krasta iestādēm; algas sedz kuģu īpašnieki, un tajās jāietver sociālais nodoklis, ko piemēro jūrniekam (to skaitā dzīvības apdrošināšana un apdrošināšana pret nelaimes gadījumiem, un veselības apdrošināšana). 3. Ja jūrnieki netiek pieņemti darbā, tunču zvejas seineru, kuģu tunču zvejai ar āķiem no borta un jedām un āķu zvejas kuģu pelāģiskai zvejai īpašniekiem ir jāmaksā vienreizējs maksājums, kas ir ekvivalents darbā nepieņemto jūrnieku algām. Šo naudu izmantos jūrnieku profesionālajām mācībām Ziloņkaula Krastā, un tā jāiemaksā Ziloņkaula Krasta zvejas iestāžu norādītajā kontā. J. Zinātnisko novērotāju pieņemšana uz kuģa Katram kuģim var lūgt uzņemt zinātnisko novērotāju, ko ieceļ attiecīgās Ziloņkaula Krasta iestādes. Uz kuģa novērotājam nodrošina tos pašus apstākļus, ko kuģa virsniekiem. Ciktāl iespējams, tas attiecas arī uz novērotājam piešķirto kajīti. Tāpat arī, ciktāl iespējams, viņam piedāvā visu, kas nepieciešams, lai viņš varētu pildīt savus pienākumus. Novērotāja darbs un nosacījumi, saskaņā ar kuriem viņu uzņem uz kuģa, nedrīkst traucēt vai kavēt zveju. Novērotāja algu un sociālo nodokli sedz attiecīgās Ziloņkaula Krasta iestādes. K. Inspekcija un uzraudzība Pēc Ziloņkaula Krasta lūguma Kopienas kuģi, kas darbojas saskaņā ar nolīgumu, atļauj un atvieglo par zvejas inspekciju un uzraudzību atbildīgo Ziloņkaula Krasta amatpersonu ierašanos uz kuģa un uzdevumu izpildi. L. Kuģu apķīlāšana un aizturēšana Par tāda zvejas kuģa apķīlāšanu vai aizturēšanu saskaņā ar Ziloņkaula Krastā piemērojamo likumu un citu normatīvo aktu noteikumiem, kuri peld ar Kopienas dalībvalstu karogu, 72 stundu laikā vienlaikus paziņo Eiropas Kopienu Komisijas Delegācijai Ziloņkaula Krastā un tās dalībvalsts konsulārajam pārstāvim, ar kuras karogu kuģis peld. Eiropas Kopienu Komisijas Delegācijai Ziloņkaula Krastā dara zināmus apstākļus un iemeslus, kas noveduši pie apķīlāšanas vai aizturēšanas. 1. papildinājums LOPKOPĪBAS MINISTRIJA BP V 84, Abidžana(Ziloņkaula Krasta Republika) | ZILOŅKAULA KRASTA REPUBLIKA SAVIENĪBA – DISCIPLĪNA – DARBS | LICENCES PIETEIKUMS JŪRAS ZVEJAI A SADAĻA 1. Kuģa īpašnieka nosaukums: … 2. Kuģa īpašnieka valsts: … 3. Kuģa īpašnieka juridiskā adrese: … … … B SADAĻA (aizpilda par katru kuģi) 1. Derīga līdz (termiņš): … 2. Kuģa nosaukums: … 3. Uzbūvēšanas gads: … 4. Sākotnējais karogs: … 5. Pašlaik kuģo ar: …karogu 6. Pašreizējā karoga pārņemšanas datums: … 7. Karoga pārņemšanas gads: … 8. Reģistrācijas osta un reģistrācijas Nr:. … 9. Darbojas zonās … 10. Zvejas veids: … 11. Bruto tilpība (GRT): … 12. Neto tilpība (NRT): … 13. Radio izsaukuma signāls: … 14. Kopējais garums (m): … 15. Pakaļgals (m): … 16. Iegrime (m): … 17. Korpusa materiāls: … 18. Motora novērtējums . … 19. Ātrums (mezgli): … 20. Kajītes: … 21. Tanku tilpums (m3) … 22. Zivju uzglabāšanas telpu tilpums (m3) … 23. Dzesēšanas un saldēšanas jauda (tonnas/stundā) un izmantotā sistēma … 24. Korpusa krāsa: … 25. Virsbūves krāsa … 26. Apkalpe: … 27. Kuģa sakaru iekārtas +++++ TIFF +++++ 28. Navigācijas un uztveres iekārtas +++++ TIFF +++++ 29. Papildus izmantojamās laivas (katram kuģim): 29.1. Bruto tonnāža: … 29.2. Kopējais garums (m): … 29.3. Pakaļgals (m): … 29.4. Iegrime (m): … 29.5. Korpusa materiāls: … 29.6. Motora novērtējums: … 29.7. Ātrums (mezgli): … 31. Papildu iekārtas zivju noteikšanai no gaisa (pat ja nav uzstādītas uz klāja): … 32. Reģistrācijas osta: … 33. Kapteiņa vārds un uzvārds: … 34. Adrese: 35. Kapteiņa valsts: … Lūdzam pievienot: - trīs kuģa (sānskats), zvejai izmantojamo papildu laivu un papildu iekārtas zivju noteikšanai no gaisa krāsu fotogrāfijas, - izmantoto zvejas rīku ilustrāciju un sīku aprakstu, - dokumentu, kas apliecina, ka kuģa īpašnieka pārstāvis ir pilnvarots parakstīt šo pieteikumu. … (Pieteikuma datums) | … (Kuģa īpašnieka pārstāvja paraksts) | 2. papildinājums SALDĒTĀJTRALERI (PIEGRUNTS ZIVJU SUGAS) +++++ TIFF +++++ Appendix 3 +++++ TIFF +++++ 4. papildinājums PAPILDINĀJUMSTUNČU ZVEJAS KUĢI – SEINERI – TUNČU ZVEJAS KUĢI AR ĀĶIEM NO BORTA UN JEDĀM +++++ TIFF +++++ --------------------------------------------------